राज्य ब्यूरो, इलाहाबाद : माध्यमिक शिक्षा सेवा चयन बोर्ड उप्र ने प्रवक्ता व स्नातक शिक्षक यानी टीजीटी-पीजीटी 2016 के संगीत विषय के तीन पदों का विज्ञापन दूसरी बार निरस्त किया है। पिछले बोर्ड ने इन पदों का विज्ञापन 16 जून 2017 को ही निरस्त कर दिया था। खास बात यह है कि संगीत विषय के पद क्यों और किस आधार पर निरस्त किए इसकी जानकारी भी नहीं दी गई, सिर्फ वेबसाइट पर पद निरस्त होने की सूचना अपलोड कर दी गई थी। ऐसे में सवाल यह भी है कि जब पिछले बोर्ड ने संगीत विषय के पद निरस्त किए तो बाकी सात विषयों के पद आखिर क्यों छोड़ दिए गए थे?